section_heading: <center> Velika nagrada Austrije</center>
paragraph_text: Verstappen je poveo vozače u nastavak utrke u četvrtom krugu te je opet zadržao vodstvo, a njegov momčadski kolega, trećeplasirani Sergio Pérez, pokušao je napasti Norrisa u petom krugu s vanjske strane četvrtoga zavoja. Meksikanac nije imao dovoljno mjesta s vanjske strane te je izletio u šljunak i pao na deseto mjesto, a Norris je kasnije dobio pet sekundi kazne za taj incident. Lewis Hamilton je u 20. krugu prestigao Norrisa s unutarnje strane uoči četvrtoga zavoja, nakon što je Norris branio unutarnju stranu u trećem zavoju i imao lošiji izlaz iz zavoja od Hamiltona.